# name
Model de gestió i formació del treball final de grau de la Facultat d'Infermeria: un enfocament participatiu i innovador

# metadata.dc.description.abstract[].value
INTRODUCCIÓ. El treball final de grau (TFG) és clau en la formació en infermeria, ja que integra competències acadèmiques i promou la reflexió crítica. La seva gestió presenta reptes com garantir la transparència en l’assignació, reduir la subjectivitat en l’avaluació i optimitzar la gestió d’aules. Per abordar-ho, s’ha implementat un model basat en la digitalització i l’estandardització de processos.

MÈTODE. S’ha analitzat la gestió del TFG als Campus Bellvitge i Clínic (curs 2023-2024), amb l’aplicació d’un sistema d’assignació digital, rúbriques estandarditzades i sessions formatives. També s’ha fet una anàlisi descriptiva de les modalitats i qualificacions.

RESULTATS. S’han digitalitzat les rúbriques, s’ha optimitzat l’avaluació i s’ha millorat l’assignació de treballs. La revisió bibliogràfica ha estat la modalitat més escollida, seguida dels projectes d’investigació.

DISCUSSIÓ. La digitalització ha optimitzat la gestió del TFG, i ha garantit assignacions equitatives i avaluacions objectives. Es mantenen àrees de millora, com la variabilitat en la tutoria i les limitacions de modalitat segons la nota. Futures edicions han de centrar-se a reduir aquestes diferències i perfeccionar la gestió administrativa per consolidar un model més eficient i just.

# metadata.dc.relation.ispartof[].value
REIRE. Revista d'Innovació i Recerca en Educació, 2025, vol. 18, num.Extra, p. 1-6

# metadata.dc.source[].value
Articles publicats en revistes (Infermeria de Salut Pública, Salut mental i Maternoinfantil)

# metadata.dc.title[].value
Model de gestió i formació del treball final de grau de la Facultat d'Infermeria: un enfocament participatiu i innovador